
Vedlegg ses 9 


Innledning 

Norsk Siberian Husky Klubb (NSHK) har det kynologiske ansvaret for å bevare rasen 
i Norge. Det kynologiske ansvaret innebærer ansvar for den avlsmessige utvikling, 
utbredelse og bruk av rasen. NSHKs avlsarbeid skal bygge på objektive kriterier som 
mest mulig baseres på vitenskapelig og dokumentbart grunnlag. 


Generelt 


Rasens historie; bakgrunn og utvikling 

Hundetypen som la grunnlaget for vår rase siberian husky utviklet seg i den 
nordøstlige delen av Sibir. Klimaforholdene og fiendtlige stammers inntrengning 
tvang befolkningen til å basere sitt opphold på jakt over vidstrakte områder. Naturens 
krav gjorde at en unik hundetype av sledehunder utviklet seg, skreddersydd for de 
spesielle behov som var nødvendig for menneskene som levde under slike forhold. 
Det de behøvde og utviklet var en hund med evnen til å kunne tilbakelegge lange 
distanser med maksimal fart, men med minimalt forbruk av energi i et området med 
et meget barskt klima. 

I forbindelse med gullrushet i Alaska på begynnelsen av 1900 — tallet, ble det et stort 
behov for gode sledehunder. Hundespann var det eneste mulige transportmiddelet i 
vinterhalvåret. For å avgjøre hvem som hadde det beste hundespannet, og som 
underholdning og veddemål, ble flere konkurranseløp startet. Det mest berømte og 
prestisjefulle var All Alaskan Sweepstakes Race (1908) på 660 km. I året 1909 startet 
et spann med sibirske hunder. De var mindre og lettere enn de hundene som 
vanligvis ble brukt. Spannet ble nummer tre. Året etter ble det importert ca. 70 hunder 
fra Sibir, og av disse ble det satt sammen tre spann som startet i All Alaskan 
Sweepstakes. Disse plasserte seg på første, andre og fjerde plass. Sibirhundene ble 
først og fremst importert til Alaska for å delta i løp. De sibirske hundene fikk sitt 
gjennombrudd i Alaska som løpshunder, og blant annet takke være dette at vi har en 
rase som heter siberian husky. Sibirhundene fikk rykte på seg for å være hurtige, 
utholdende, nøysomme og fredelige. 

I oktober 1930 ble den første siberian huskyen registrert i American Kennel Club; 
Fairbanks Princess Chena. Samme år ble ytterligere 24 sibirhunder i Alaska 
registrert, og en standard ble skrevet og godkjent i 1932. 

I USA er siberian husky fremdeles en populær rase med ca. 7000 registreringer i 
året, men dette er en stor nedgang fra midten av -80 — og 90 — tallet hvor antall 
registreringer lå på mellom 20.000 og 26.000 i året. 

Dessverre er de fleste siberian huskyer som registreres i rasens hjemland avlet kun 
med tanke på selskapshunder eller for utstilling. I Norge og Norden ble det en 
økende interesse for siberian husky og sledehundsporten fra 1970 — tallet. 

Den første siberian huskyen som kom til Norge og Europa var Molinka of Bow Lake i 
1958. Hun var en gave til Helge Ingstad fra Leonhard Seppala. Og Norge ble et 
foregangsland for rasen. 


Overordnet mål for rasen 
Rasens styrke ligger i evnen til og relativt hurtig tilbakelegge lange distanser med 
forholdsvis lett last. 

Rasens populasjon 


Populasjonsstørrelse 

Det finnes ca. 2000 registrerte siberian husky i dag. På 1980 — tallet var rasen på sitt 
mest tallrike, og det høyest antall registrerte var i 1984 med 577 hunder. 
Registreringsantallet sank imidlertid fordi det ble åpnet opp for å kjøre med 
blandingshunder i løp. Men det har de senere årene vært en økning igjen. 

I perioden 2011 til 2015 har antall registrerte ligget på mellom 318 og 370 hunder i 
rasen pr. år 


Gjennomsnittlig kullstørrelse 
Den gjennomsnittlige kullstørrelsen for siberian husky i perioden 1992-2016, 
beregnet ut fra antall registrerte hunder delt på antall kull, er 4,82 valper/kull. 


Innavlsgrad 

Den gjennomsnittlige innavlsgraden er beregnet for siste halvdel i 2016. Og 
beregningen viste en innavlsgrad på 2,63 %. Det er forholdsvis høyt for en såpass 
stor rase. Det er viktig å merke seg at Norsk Kennel Klubb anbefaler en øvre grense 
på 2,5 %. 

Pr. i dag anses den genetiske variasjonen å være stor nok til å hindre en 
innavlsituasjon. Men det er viktig at klubben forsøker å få ned innavlsgraden ved 
hjelp av holdningsskapende arbeid overfor oppdretterne, og at oppdrettere er seg sitt 
ansvar bevisst. For å få ned innavlsgraden er det avgjørende at avlen spres på flere 
individer, og en fornuftig bruk av avlshunder. 


Matadoravl 
NKKs anbefaling er at ett enkelt avlsdyr ikke bør ha flere avkom i sin levetid enn 5 % 
av antallet registrerte hunder over en 5 års periode. 


Hanner og tisper brukt i avl 

De mest brukte avlsdyrene i populasjonen har holdt seg under grensen på 5 % av 
antall registrerte hunder i en 5 års periode. 5 % grensen for siberian husky er på 86 
avkom. Det er ingen nålevende hunder som er i nærheten av dette antall avkom, og 
det er svært positivt. Dette vil også bidra til å få ned den gjennomsnittlige 
innavlsgraden. Konklusjonen er at rasen har holdt seg godt innenfor anbefalingene 
fra NKK. 


Innhenting av avlsmateriale fra andre land 

På 1970 — og 80 - tallet ble det importert mange gode sledehunder av rasen til de 
nordiske landene. De ligger bak flertallet av dagens siberian huskyer og det har vært 
et utstrakt avlsmessig samarbeid over landegrensene. I de fleste kenneler har det 
fokusert på å avle fram bra og funksjonelle sledehunder. Norge, Sverige og Finland 
har i stor grad lykkes med å bevare den opprinnelige typen. Dette har ført til at disse 
tre landene i dag anses å ha kanskje de beste siberian huskyene av den opprinnelige 
arbeidstypen og eksporterer derfor mange hunder til øvrige Europa og til og med til 
USA. 

Imidlertid har også interessen for siberian husky som ren showhund økt i Norge, og 
det har kommet flere hunder av "showtypen" I Norge og Norden, de senere årene. 
Norsk Siberian Husky Klubb ser med bekymring på denne utviklingen fordi disse 
hundene ikke er tilstrekkelig testet for sitt opprinnelige bruksområde. 

Det er uheldig hvis rasen deles i en brukstype, og en showtype. Klubben mener at 
det må være et mål for alle oppdrettere av rasen å ha fokus på både rasens 
bruksegenskaper, og et funksjonelt eksteriør. Det vil være negativt for den genetiske 
variasjonen hvis disse to gruppene blir for adskilte. 

Mellom 1992 og 2016 ble det importert 211 individer til Norge. De fleste importene 
kom fra Sverige og Finland. 


Mål og strategi 

Rasens effektive populasjon må opprettholdes for å bevare den genetiske 
variasjonen og rasens sunnhet. Det er derfor viktig at mange tisper og mange hanner 
fra ulike linjer benyttes. Likevel må avlen av rasen alltid gjøres med tanke på å 
bevare den polare trekkhunden siberian husky. Klubben mener at avlsarbeidet 
minimum må basere seg på de retningslinjer som ligger i Norsk Kennel Klubbs regler 
og anbefalinger, samt NSHKs retningslinjer for avl. I tillegg mener klubben at vi 
snarest må starte arbeidet med en tydeligere avlsstrategi opp imot både bruk, 
eksteriør og helse slik at vi ivaretar prinsippene om å avle friske, funksjonsdyktige 
hunder i en populasjon med god genetisk diversitet 


Helse 


Generell beskrivelse av helsesituasjonen i rasen 

Generelt har rasen en god helsesituasjon med få sykdomsmessige utfordringer av 
betydning. Det er rapportert om et fåtall hunder med allergi, autoimmun 
hoste/nysing/snørring og sinkmangeldermatose, en hudsykdom som skyldes feil med 
sinkopptak fra tarmen, epilepsi, men i all hovedsak er siberian husky en sunn rase 
med få helsemessige problemer. 


Forekomst av helseproblemer, sykdommer og/eller defekter 
Siberian husky er i det store og hele en meget sunn og frisk rase. Viser for øvrig til 
rasens helseundersøkelse. 


Øyesykdommer 

Siberian husky anbefales av autoriserte øyelysere å undersøkes for glaukom, 
utviklingskatarakt, Corneadystrofi, X-linked PRA , og at den første undersøkelsen 
også bør omfatte gonioskopi. Ved goniskopi ser man om det foreligger noen 
forandringer i øyet, som pektinatligament abnormalitet og/eller trange 
iridocornealvinkler som kan være en underliggende faktor for utvikling av 
glaukom/grønn stær. Man kan lese mer om dette på (link til nettsiden for autoriserte 
øyelysere, også en ide å legge denne som link på NSHK sin nettside?) 

Under gonioskopi vil man møte på disse betegnelsene: 


. Fibrae latae: brede fibre i pektinatligamentet 

. Laminae: lengre områder av pektinatligamentet er unormale 

. Occlusio: iridocornealvinkelen er lukket 

Diagnosen blir satt på dette grunnlaget: 

. Under 25% unormalt: hunden er fri 

. 25-50% unormalt: Usikker. Diagnosen er ikke usikker i seg selv, men det er 
usikkert hvor stor betydning forandringene vil ha for øyets normale funksjon. 

. 50% og mer unormalt: affisert. Dette er ikke det samme som at hunden med 


sikkerhet vil utvikle glaukom, men den har en langt høyere fare for å gjøre det. 


NORSK SIBERIAN HUSKY KLUBB 


RAS FOR SIBERIAN HUSKY 


Avlsanbefaling: Ikke alle hunder som har «unormale» funn bør utelukkes fra avl. Men 
i og med at det finnes en sammenheng mellom gonioskopifunn og risiko for å få 
glaukom, og for å bringe anlegget for unormalt avløp videre til avkommet, anbefales 
at en hund med anmerkning parres mot en hund med normalt gonioskopifunn. Man 
bør også være forsiktig med å pare hunder fra to linjer hvor glaukom forekommer. 
Hunder med glaukom bør ikke brukes i avl. 


Fra 1.1.2006 til 16.11.2016 ble 239 siberian husky øyelyst. Av disse har 200 
dignosen intet påvist. Av diagnoser som er påvist er katarakt (medfødt + ikke 
medfødt), pektinatligament abnormalitet og/eller trange iridocornealvinkler og Cornea 
dystrofi (se tabell). I tillegg til disse ble 44 hunder øyeundersøkt frem til 2005, alle 
med diagnose fri. 


HD 
Fra 1980-2016 ble 204 hunder HD-røntget. 199 med diagnose FRI, 3 hunder med HS 
Svak, 1 med HD middels og 1 med HD sterk 


ANTAVKOM ANTRONTGET ANTFRIE —ANTSVAK  ANTMIDD  ANTSTERK 
Sum 204 199 3 1 1 


Forekomst av reproduksjonsproblemer 

Det er ikke registrert bekymringsfulle høye forekomster av reproduksjonsproblemer i 
rasen, og keisersnitt og andre fødselsproblemer er etter det klubben vet lav. 
Gjennomsnittlig kullstørrelse ligger også på et normalt nivå for denne hundetypen. 


Arbeidsgruppa har under arbeidet med RAS vært i kontakt med 
forsikringsselskapene Agria og Gjensidige med spørsmål omkring hyppigheten av 
rasen i selskapenes sykdomsstatistikker. Begge selskap har levert oss sine tall for 
rasen. Disse tallene viser at en svært lav forekomst av de sykdommer som 
forsikringsselskapene registrerer opptrer på vår rase. 


Prioritering 

Ettersom øyesykdommer ser ut til å være det eneste sykdomsproblemet er dette noe 
som klubben vil prioritere og følge nøye med på fremover. Jfr. Også klubbens 
retningslinjer for avl, hvor klubben oppfordrer til at alle avlsdyr skal øyelyses og 
gonoskopieres. 


Mål og strategi 

Klubben skal holde den helsemessige situasjonen under oppsikt og ta hensyn til 
eventuelle problemer ved kombinasjoner av hunder i avlen. Dette skal gjøres ved 
hjelp av informasjon og i den grad det er mulig innhenting av dokumentasjon. 
Målsetting med de helsemessige aspektene med rasen er å holde situasjonen 
minimum på det nivå den er i dag. Dette søkes oppnådd ved å overvåke situasjonen 
og å iverksette undersøkelser hvis situasjonen skulle kreve det. 

Følge Avlsanbefaling fra autoriserte øyelysere: Ikke alle hunder som har «unormale» 
funn bør utelukkes fra avl. Men i og med at det finnes en sammenheng mellom 
gonioskopifunn og risiko for å få glaukom, og for å bringe anlegget for unormalt avløp 
videre til avkommet, anbefales at en hund med anmerkning parres mot en hund med 
normalt gonioskopifunn. Man bør også være forsiktig med å parre hunder fra to linjer 
hvor glaukom forekommer. Hunder med glaukom bør ikke brukes i avl 

Siberian husky er i dag i det vesentlige en meget frisk og sterk rase. 


Se for øvrig NSHK s helseundersøkelse: 


Bruksegenskaper 


Trekkhundprøver 

Klubben har siden 2010 innført Trekkhundprøve for polare raser i både langdistanse, 
mellomdistanse, sprint og nordisk stil. og mange hunder er testet på meritterende 
løp. Resultatene vil fra 2016 også bli lagt inn i DogWeb. Klubben ser på dette som et 
meget viktig avlsmessig verktøy. 

Men dessverre avles det også på for mange hunder som ikke er tilstrekkelig testet 
innenfor rasens opprinnelige bruksområdet. 


Atferd og bruksegenskaper 


Siberian husky er en rase med sterkt flokkinstinkt, noe som ligger til grunn for at den 
skal kunne jobbe i store spann, og holdes i flokk, uten slagsmål innad i flokken. 
Siberian husky er en rase med tydelig kroppsspråk. En siberian husky skal være 
livlig, vennlig, interessert og til og med ertelysten. Den er våken og utadvendt. Rasen 
har ingen egenskaper som vakthund, den er heller ikke overdrevent mistenksom 
overfor fremmede eller aggressiv overfor andre hunder. En viss grad av verdighet og 
reserverthet kan finnes hos den voksne hunden. Dens intelligens, medgjørlighet og 
entusiastiske legning gjør den til en hyggelig og villig arbeidskamerat. 

At hunden har det gemyttet som rasestandarden beskriver er nødvendig for at den 
skal kunne fungere som spannhund. Det vil si jobbe foran sleden og samarbeide 
med andre hunder i spannet. Tradisjonelle testmuligheter for atferd fungerer ikke 
godt for å teste dette, men dette testes til en viss grad i Trekkhundprøver for polare 
raser. Klubben har siden 2010 innført Trekkhundprøve for polare raser i både 
langdistanse, mellomdistanse, sprint og nordisk stil. Trekkhundprøve for siberian 
husky foregår på snø, for å samtidig kunne teste hundens polare egenskaper. Og 
mange hunder er testet på meritterende løp. Resultatene vil fra 2016 også bli lagt inn 
i DogWeb. Klubben ser på dette som et meget viktig avlsmessig verktøy. 

Generelt sett har rasen godt gemytt og ingen store atferdsproblemer. Noe skyhet kan 
forekomme. Det er imidlertid viktig at hunder som er mer reserverte enn 
gjennomsnittet for rasen ikke pares med hunder med samme svakhet, men at de 
pares med hunder uten disse uønskede egenskapene. Overdrevent nervøse hunder 
bør utelukkes fra avl. 


Mål og strategi 
Atferd og mentalitet 
Siberian Husky skal ivaretas som en polar sledehundrase. Det skal 


vektlegges hvordan hundene fungerer i spannsituasjon. Dette oppnås 
blant annet gjennom deltagelse i sledehundløp. 

Mentalitet 


Evaluering av atferd 

Pr. i dag mener klubben at det ikke finnes gode nok testmuligheter for atferd som kan 
tas i bruk i avlsarbeidet på en god nok måte. Men rasen har generelt sett meget godt 
gemytt, og jevnt over ingen store atferdsproblemer. 


Atferd i forhold til rasestandard 

Rasens atferdsstatus anses som meget god i forhold til rasens opprinnelige og 
normale bruksområdet i Norge og i forhold til de samfunnsmessige krav. Men 
ettersom det er en utvikling i retning av at det avles på for mange hunder som ikke er 
tilstrekkelig testet innenfor sitt bruksområdet, dvs. som sledehunder, kan dette etter 
hvert endres til det negative. Dette fordi det kreves en særlig god mentalitet og atferd 
for en spannhund sett i forhold til en "vanlig" familie- showhund. 


Mål og strategi 

NSHK ønsker mentalt sterke hunder med rolig og trygg atferd overfor andre hunder 
og mennesker. De mentale egenskapene som er typisk for rasen blir godt ivaretatt 
gjennom de forskjellige løpene som arrangeres, samt delvis også via utstillinger. 


Eksteriør 


Eksteriør 

Et godt eksteriør er viktig for hundenes helse og funksjon. Klubben ønsker hunder 
som ligger innenfor rasens standard for eksteriør. Vi ønsker hunder med gode 
vinkler for god fremdrift og minimalt med skader, samt rasetypiske hunder med et 
godt polart preg. Det er verken ønskelig med for store eller for små hunder, Innenfor 
den ønskede type siberian husky — den moderate arbeidstypen — finner vi et 
gjennomsnitt av gode, rasetypiske hunder. Men det er en tendens til litt store hunder. 


Innenfor showtypen finnes det for mange hunder med korte bein, tønneformede 
brystkasser, for brede foran og bak, for grov og tung beinstamme og flatt kryss. En 
del hunder har også for dårlig temperament i mot andre hunder. 

Innenfor den andre ytterligheten finnes det hunder med dårlig rasepreg, for kort / lite 
polar pels, utypiske hoder, for store ører, med for spinkel beinstamme og for lange 
bein. 

Begge disse uønskede typene finnes i Norge og Norden. 


Mål og strategi 

Målsetningen er å holde rasens eksteriøre preg innenfor den moderate arbeidstype. 
Gjennom dommerkonferanser skal klubben formidle til dommerne klubbens 
prioriteringer, og den type som NSKK ønsker skal fremmes. Dette er et meget viktig 
arbeidsredskap i forbindelse med eksteriør. Men her gjenstår det mye arbeid da 
klubben registrerer at alt for ofte vinner de hundene som klubben mener ikke er godt 
nok egnet til sitt opprinnelige bruksområdet. 


NORSK SIBERIAN HUSKY KLUBB 


RAS FOR SIBERIAN HUSKY 


Oppsummering 


Prioritering av viktige kortsiktige og langsiktige mål 
Klubben ønsker å sette mer fokus på avl, og innføre tydeligere regler og krav til 
avlsdyr både når det gjelder bruk, eksteriør og helse. 


Plan for videre arbeid i klubben 

RAS vil være det styrende for avlsarbeidet fremover. Klubben planlegger å 
gjennomføre et avlsseminar sommeren 2017 hvor det skal diskuteres krav til 
avlshunder, hanhund - / tispeliste, valpeformidling, kvalitetssikring av det som 
formidles gjennom klubben, legge opp en avlsstrategi osv. 


Vedlegg 
Vedlegg 1 — retningslinjer for avl 
e Krav for registrering av valper i NKK: 
http://web2.nkk.no/no/tjenester/registrering/kullregistrering/ 
e Krav for formidling/godkjenning av klubben. 
http:/Awww.siberian-husky.net/data/uploads/doc/nshks-retningslinjer-for-avl.pdf 
e Helseundersøkelse: http://www.siberian- 
husky.net/data/uploads/helseundersokelse/helseundersokelse-2016-ved-frode- 
lingaas.pdf 


Tabell: Øyelysing siberianhusky 2006-2016 


Diagnose Antall 

Intet påvist 200 
Cornea Dystrofi* 8 
Katarakt (ikke medfødt)* 9 
Katarakt (medfødt)* 1 
Post.pol* 5 
Cortical* 5 
L. Pectinatum abn: Påvist 19 
Fibrae Latae 14 
Laminae 17 
Occlusio 


5 

L. Pectinatum abnUsikker 5 
Retinal Dysplasi (RD): Påvist 1 
1 

2 

1 


Pers. Pupilmembran (PPM): Påvist 
PHTVL/PHPV: Påvist 

Retinal Degeneration (PRA): Påvist 
antall undersøkte 239 


Tabell: Øyeundersøkelse Gammel 

metode (2000-2005) 

Diagnose Antall 
FRI 44 


NORSK SIBERIAN HUSKY KLUBB 


